Nafarroako Parlamentuko Mahaiak, 2021eko apirilaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Roncesvalles Solana Arana andreak aurkeztutako gaurkotasun handiko galdera, Zientzia, Teknologia eta Berrikuntza planari eta I+G+b arloko aholku kontseiluari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2021eko apirilaren 19an

Lehendakaria: Unai Hualde Iglesias

GALDERAREN TESTUA

Foru parlamentari María Solana Arana andreak, Erregelamenduan ezarritakoaren babesean, gaurkotasun handiko honako galdera hau aurkezten du, Unibertsitateko, Berrikuntzako eta Eraldaketa Digitaleko kontseilariak apirilaren 22ko Osoko Bilkuran ahoz erantzun dezan:

Zertan da 15/2018 Foru Legeak jasotzen duen Zientzia, Teknologia eta Berrikuntza planaren taxutzea eta, zehazki, nahitaez izendatu beharreko I+G+b arloko aholku kontseiluaren osaketa (izan ere, bere eginkizunetako bat da planerako gomendioak egitea)?

Iruñean, 2021eko apirilaren 19an

Foru parlamentaria: María Roncesvalles Solana Arana